O jurnalistă din SUA care milita pentru campaniile anti-vaccin a murit de gripă porcină, infecție respiratorie care poate fi prevenită prin vaccinare

Bre Payton, o ziaristă americană în vârstă de 26 de ani cunoscută pentru campaniile sale anti-vaccin, a murit recent, iar testele medicale au determinat că suferea de gripa H1N1, cunoscută ca gripă porcină şi care – potrivit Organizaţiei Mondiale a Sănătăţii (OMS) – poate fi prevenită prin vaccinare, relatează EFE, potrivit Agerpres.

Decesul lui Payton, care colabora cu medii conservatoare precum Fox News sau One America News Network, a fost confirmat de revista la care lucra, The Federalist, care a citat drept surse membri ai familiei sale.

Bre Payton a fost găsită inconştientă săptămâna trecută în apartamentul său din San Diego.

Moartea ei prematură a fost confirmată de revista The Federalist şi de apropiaţi ai săi care au explicat că Payton suferea de gripa H1N1, cunoscută popular ca gripă porcină, şi de meningită.

În recentele sale apariţii la Fox News, Bre Payton, o ziaristă în ascensiune, condamnase explicit campaniile de vaccinare, considerându-le pe contul său de Twitter, drept „vaccinuri ale diavolului”, încheie EFE.

Foto: Bre Payton / Sursa: Facebook